open-index/open-wikipedia-markdown huggingface dataset:
פורד F-150 לייטנינג

**פורד F-150 לייטנינג** (באנגלית: **Ford F-150 Lightning**) היא מכונית חשמלית במרכב טנדר, בעלת ארבעה מקומות ישיבה, שמיוצרת על ידי פורד מ-26 באפריל 2022. היא הוצגה ב-19 במאי 2021. ה-F-150 לייטנינג מהווה את הגרסה החשמלית של פורד F-150, הטנדר הנפוץ והנמכר ביותר באמריקה.

## היסטוריה
בתערוכת הרכב של דטרויט בינואר 2019 הודיעה פורד כי בכוונתה לייצר טנדר חשמלי מלא.

ביולי 2019 החלה לבדוק אבות טיפוס שנבנו על בסיס שלדת ה-F-150. במבחן הגיעו לשיאם אבות הטיפוס כי גררו משקל של 570,000 ק"ג על מסילות.

פורד חשפה את ה-F-150 לייטנינג ב-19 במאי 2021 והודיעה כי בכוונתה להתחיל את הייצור באביב 2022. ביומיים הראשונים לאחר החשיפה קיבלה פורד למעלה מ-44,000 הזמנות למכונית, וארבעה ימים לאחר החשיפה קיבלה עוד 25,000 הזמנות.

## עיצוב
ממוזער|מבט אחורי
העיצוה החיצוני והפנימי כמעט ולא השתנה מה-F-150, בפנים המכונית ישנם כמה פריטים "שנלקחו" מהפורד מוסטנג מאך-אי, כדוגמת מסך המגע המשדר את המולטימדיה בקוטר של 12 אינץ' עד 15.5 אינץ'. לוח מחוונים דיגיטלי בקוטר 12.3 אינץ'. בקדמת המכונית במקום מנוע בנזין שאין במכונית שמה פורד תא מטען גדול בנפח 400 ליטר.

## מפרט טכני
ה-F-150 לייטנינג משווקת עם שתי מערכות הנעה.
* שני מנועים חשמליים המספקים 452 כ"ס ומומנט מרבי של 107.1 קג"מ. סוללת ליתיום יון בקיבולת 125 קוט"ש שתספק טווח נסיעה חשמלי של 370 ק"מ. בגרסה הזאת התאוצה מ-0 ל-100 קמ"ש אורכת 4.5 שניות.
* שני מנועים חשמליים המספקים 580 כ"ס ומומנט מרבי של 107.1 קג"מ. סוללת ליתיום יון בקיבולת 170 קוט"ש שתספק טווח נסיעה חשמלי של 480 ק"מ. בגרסה הזאת התאוצה מ-0 ל-100 קמ"ש אורכת 4.0 שניות.
ממוזער|שקע הטעינה

### טעינה
טעינה מהירה בהספק של עד 150 קילוואט מאפשרת טעינה של 15% עד 80% בזמן של 44 דקות בגרסת הטווח הבסיסי ו-41 דקות בגרסת הטווח הארוך. דגם הטווח הסטנדרטי מצויד במטען פנימי של 11.3 קילוואט ודגם הטווח הארוך מצויד במטען פנימי של 19.2 קילוואט. טעינה ביתית במטען AC מאפשרת טעינה של הסוללה (15% עד 100%) בזמן של 10 שעות או 8 שעות.

## ראו גם

* טסלה סייברטראק
* ריביאן R1T

## קישורים חיצוניים

## הערות שוליים

F-150 לייטנינג
F-150 לייטנינג
קטגוריה:מכוניות חשמליות
קטגוריה:טנדרים
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2021
יומנה של עקרת בית עצבנית

**יומנה של עקרת בית עצבנית** (באנגלית: **Diary of a Mad Housewife**) הוא סרט קולנוע אמריקאי משנת 1970, בבימויו של פרנק פרי, עם ריצ'רד בנג'מין, קארי סנודגרס ופרנק לנגלה בתפקידים הראשיים.

התסריט מבוסס על הרומן "יומנה של עקרת בית עצבנית" מאת סו קאופמן (1967).

## תקציר העלילה
ג'ונתן בלסר (ריצ'רד בנג'מין) הוא עורך דין ניו יורקי. הוא נשוי לטינה (קארי סנודגרס) ולהם שתי בנות.

הוא מתייחס לאשתו כמשרתת, מעליב ומגמד אותה על מראה גופה ומבייש אותה בפני הבנות. הוא רוצה להתקדם בסולם החברתי ובטוח שיש לו כישורים רבים שלא מיצה וכי אשתו עומדת בדרכו ולא עוזרת לו.

טינה היא אישה כנועה ומקבלת בשקט ובהכנעה את כל ההשפלות של בעלה.

באחת המסיבות של החברה הגבוהה שג'ונתן משתדל להיות מוזמן, היא פוגשת את הסופר ג'ורג' פרגר (פרנק לנגלה) שמנסה להתחיל איתה אך היא דוחה אותו מפני שהיא אישה נשואה.

ג'ונתן רוצה להוכיח את כישורי המסחר שלו ומשקיע כמעט את כל כספו ביקב בצרפת וכן מתכנן בביתו מסיבה יקרה לאנשי החברה הגבוהה וממנה את טינה להיות אחראית על המוזמנים.

לטינה "נשבר" מבעלה הרודני והיא מוצאת מפלט במיטתו של ג'ורג' שמתייחס אליה כמו לכל שאר הנשים שכרוכות אחריו.

לבסוף מתוודה ג'ונתן שכל כספם הלך לאיבוד בהשקעה בכרם וכי היו לו יחסים עם אישה אחרת ומצבו הנפשי מעורער וזה משפיע על הופעותיו בבית משפט. טינה לא כועסת עליו אבל לא מגלה לו על יחסיה עם ג'ורג'. ג'ונתן מעריך זאת ורוצה לפתוח דף חדש ביחסיהם.

לבסוף רואים את טינה בטיפול קבוצתי כשכל אחד מייעץ לה אחרת. בין המייעצים גם השחקן פיטר בויל.

## צוות השחקנים

## פרסים
*מועמדות לפרס אוסקר לשחקנית הטובה ביותר - קארי סנודגרס
*פרס גלובוס הזהב לכוכבית החדשה של השנה - קארי סנודגרס
*מועמדות לפרס גלובוס הזהב לשחקן הטוב ביותר - סרט קומדיה או מוזיקלי - ריצ'רד בנג'מין
*מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קארי סנודגרס
*מועמדות לפרס גלובוס הזהב לכוכב החדש של השנה - פרנק לנגלה
* פרס ה-National Board of Review לשחקן המשנה הטוב ביותר - פרנק לנגלה
* מועמדת ה-National Board of Review לסרט הטוב ביותר

## קישורים חיצוניים

*יומנה של עקרת בית עצבנית, באתר יוטיוב
*מדריך לעקרת בית עצבנית, באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1970
קטגוריה:סרטים אמריקאיים
קטגוריה:סרטים באנגלית

קטגוריה:סרטי אולפני יוניברסל
קטגוריה:פמיניזם בקולנוע
קטגוריה:סרטים המבוססים על רומנים אמריקאים
אמריקה: הסרט

**אמריקה: הסרט** (באנגלית: **America: The Motion Picture**) הוא סרט פרודיה קומי-מדע בדיוני מונפש למבוגרים משנת 2021, המבוסס באופן רופף על קורות חייהם של האבות המייסדים של ארצות הברית ועל המהפכה האמריקאית, שבוים על ידי מאט תומפסון ונכתב על ידי דייב קאלהם. הסרט, שמדורג בדירוג R, עלה לשידור בשירות הזרמת המדיה של נטפליקס ב-30 ביוני 2021.

## תקציר העלילה
בעולם ובציר זמן חלופי, הנשיא ג'ורג' וושינגטון ואנשיו יוצאים למלחמה על מנת להציל את מדינתם מידי הבריטים ולשחררה לחופשי.

## צוות המדבבים
* צ'נינג טייטום – **[[ג'ורג' וושינגטון]]**
* ג'ייסון מנטזוקאס – **[[סמואל אדמס|סם אדמס]]**
* אוליביה מאן – **תומאס אדיסון**, גרסה נשית המבוססת באפן רופף על דמותו של תומאס אדיסון.
* בובי מויניהן– **[[פול רוויר]]**
* ג'ודי גריר – **[[מרתה וושינגטון]]**, אשתו של ג'ורג'.
* ויל פורטה – **[[אברהם לינקולן|אייב לינקולן]]**
* ראול טרוחיו – **[[ג'רונימו]]**
* קילר מייק – **הנפח**
* סיימון פג – **המלך ג'יימס**
* אנדי סמברג – **[[בנדיקט ארנולד]]**

## הפקה
במרץ 2017, הודיעו פיל לורד וכריסטופר מילר על הפקת סרט אנימציה מקורי עבור נטפליקס, שידורג בדירוג R ויעסוק באופן רופף ובעל חירויות נרטיביות במהפכה האמריקאית ובקורות חייהם של האבות המייסדים של אמריקה, לצדם של ויל אלגרה, מאט תומפסון, אדם ריד, צ'נינג טייטום, ריד קרולין ופיטר קירנן. עוד נמסר כי את התסריט יכתוב התסריטאי דייוויד קאלהם ועל בימוי הסרט יהיה אמון תומפסון, בפרויקט הביכורים שלו כבמאי.

## קישורים חיצוניים
* 

## הערות שוליים

קטגוריה:סרטי הנפשה אמריקאיים
קטגוריה:סרטי מדע בדיוני אמריקאיים
קטגוריה:סרטי קומדיה אמריקאיים
קטגוריה:סרטי אנימציה של נטפליקס
קטגוריה:המהפכה האמריקאית
קטגוריה:סרטי היסטוריה חלופית
קטגוריה:סרטים על ג'ורג' וושינגטון
ליגת האומות לנשים בכדורעף

**ליגת האומות לנשים בכדורעף** (באנגלית: **FIVB Volleyball Women's Nations League**) היא תחרות כדורעף לנבחרות בין לאומיות, המאורגנת על ידי FIVB, הקונפדרציה הבינלאומית לכדורעף. העונה הראשונה החלה בין חודש מאי ליולי 2018, עם הגמר שהתקיים בעיר נאנג'ינג, סין. ארצות הברית זכתה בעונת הפתיחה, והביסה את טורקיה.

עונת 2020 בוטלה בעקבות מגפת הקורונה, והועברה לשנת 2021 שהתקיימה בעיר רימיני, איטליה.

ליגת האומות לנשים התקיימה כמחליפה לתחרות הגרנד פרי העולמי שהתקיימה קודם לכן בשנים 1993 עד לשנת 2017.

במקביל לליגת האומות לנשים בכדורעף יש ליגה זהה לנבחרות הגברים, הליגה נקראת ליגת האומות לגברים בכדורעף.

## פרס כספי
על פי- FIVB כספי הפרס הן שווים לגברים ולנשים בהתאם למדיניות השווים של FIVB בין שני המינים. בשלב הבתים הקבוצה המנצחת זוכה ב- $9,000 לכל זכייה, ולעומת זאת הקבוצה המפסידה זוכה ב- $4,000 לכל הפסד. הזוכה הגדולה "מקום ראשון" זוכה ב- $1,000,000, סגנית האלופה "מקום שני" זוכה ב- $500,000, והקבוצה במקום השלישי זוכה ב- $300,000. השחקנים שנבחרו לקבוצת החלומות זוכה ב- $10,000 כל אחד, והשחקנים המצטיינים יקבלו $30,000 כל אחד.

## מדינות מארחות
להלן רשימת המדינות שאירחו ויארחו את גמר ליגת האומות.

## טבלת תוצאות

## טבלת מדליות

## שחקניות מצטייניות לפי עונה
* 2018 – מישל בארטש-האקלי ()
* 2019 – אנדראה דרוס ()
* 2021 – מישל בארטש-האקלי ()
* 2022 – פאולה אגונו ()
* 2023 – מליסה ורגאס ()
* 2024 – פאולה אגונו ()

## ראו גם
* ליגת האומות לגברים בכדורעף
*ליגת הכדורעף העולמית
* המשחקים הפאן-אמריקאיים
* פדרציה הבינלאומית לכדורעף
* כדורעף במשחקים האולימפיים

## קישורים חיצוניים

* 

קטגוריה:תחרויות כדורעף
ינה ארנסט (עיתונאי)

**ינה מיקשה ארנסט** (בהונגרית: **Ernst Jenő Miksa**; בוטין, 12 בינואר , 1885 – בודפשט, 26 בפברואר 1944) היה עיתונאי, סופר יהודי-הונגרי, קצרן.

## קורות חיים
ינה ארנסט נולד במשפחה יהודית כבנם של בנם של יוז'ף ארנסט ושל שרולטה גרין (1865–1936). הוא למד, בין היתר, קצרנות בשיטת גבלסברגר-מרקוביץ' בגימנסיה הריאלית המלכותית ההונגרית הראשית בטימישוארה ולאחר מכן קיבל תואר בשפות הונגרית-גרמנית וצרפתית באוניברסיטת בודפשט (כיום אוניברסיטת אטווש לוראנד). הוא השתתף במספר תחרויות קצרנות וכתב באותה מידה בכל שלוש השפות, דבר שהוא נדיר ביותר. הוא היה חבר באגודת הקצרנים. עסק גם בתולדות הקצרנות (היסטוריון). הוא היה עובד קבוע של סוכנות הידיעות ההונגרית (מילולית: משרד הטלגרף ההונגרי) וגם כתב של "המודיע של בודפשט".

אשתו, ינקה קיטהיי (1895–1966), הייתה מורה לפסנתר, בתם של מיקשה קיטהיי, מדפיס בבית דפוס וסוחר ספרים, ושל גיזלה דויטש, אותה נשא ב-3 ביולי 1932 בבודפשט.

ינה ארנסט הובא למנוחת עולמים בבית הקברות היהודי ברחוב קוזמה בבודפשט (30 א-17–44).

## עבודותיו העיקריות
* חייו ומשמעותו ההיסטורית בקצרנות של אדולף פריני (בודפשט, 1932)
* חייו, תקופתו ותפקידו בתולדות הקצרנות של בלה ויקאר (בודפשט, 1941)

## לקריאה נוספת
* נתוניו במאגר מוזיאון הספרותי פטפי
* פאל גויאש: חייהם ויצירותיהם של סופרים הונגרים
* לקסיקון ביוגרפי הונגרי. עורכת אגנש קניירש

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עיתונאים שנספו בשואה
קטגוריה:סופרים ומשוררים שנספו בשואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1885
קטגוריה:הונגרים שנפטרו ב-1944
ארמין פלש (רב)

ממוזער
**ארמין פלש** (בהונגרית: **Flesch Ármin**; באצ'אלמאש, 11 באפריל 1865 – מחנה השמדה אושוויץ, 1944) היה הרב הראשי של הערים קאניז'ה, ואחר כך של מוהאץ'.

## ביוגרפיה
לאחר שסיים את לימודיו בבית המדרש לרבנים בבודפשט ובפקולטה למדעי הרוח של אוניברסיטת בודפשט (כיום אוניברסיטת אטווש לוראנד) וקיבל הן דוקטור לפילוסופיה והן סמיכה לרבנות, הוא נבחר לרב הראשי בקאניז'ה בשנת 1887, וכעבור שנתיים בעיר מוהאץ'. הרב פלש פעל שם עד גירושו לאושוויץ. הרב ארמין פלש לקח חלק פעיל בחיים הציבוריים במוהאץ', בעיקר עם קריאה ולימוד בציבור, דרשות בחגי ישראל ונאומים בחגים הלאומיים.

ביולי 1944 גורש לאושוויץ, שם נרצח.

## עבודותיו
ארמין פלש ביצע עבודה משמעותית בתחום הספרות התורנית. שפע מאמריו ומחקריו הופיעו בכתבי עת וספרי שנה שונים. דרשותיו, נאומיו החגיגיים והקראותיו הופיעו גם הם בדפוס בחוברות נפרדות. עבודותיו החשובות ביותר:
* יעקב ב"ר אבא מרי ב"ר שמשון אנטוּלִי (1194, פרובאנס, דרום צרפת - 1256), מחכמי פרובנס, רב, תלמיד חכם, רופא. תוספת להיסטוריה של ההסבר האלגורי של המקרא. עבודת גמר במדעי הרוח. בודפשט, 1887.
* יעקב ב"ר אבא מרי ב"ר שמשון אנטוּלִי. הייעוד שלי. נאום כניסה לתפקיד הרב במוהאץ' באוגוסט 1889. פץ', 1889.
* יעקב ב"ר אבא מרי ב"ר שמשון אנטוּלִי. חגיגת החופש. דרשה בחג הפסח באפריל 1898
* מחשבות מהתלמוד. זנטה, 1898.
* הספד לזכרו של אדולף רוזנברג ז"ל. ארמין פלש בטקס אבלות מוהאץ', 1900.
* ההיסטוריה של החברה קדישא במוהאץ' 1850–1900. מוהאץ, 1902.
* טולסטוי והיהדות ואהבה במקרא. מוהאץ', 1904.
* היהודי. בודפשט, 1908. (מהדורה חדשה: 1911)
* היהודי בפתגמים ההונגרים. בודפשט, 1908.
* הארכת חיים על בסיס מקראי ותלמודי. מוהאץ', 1910.
* הגדה. עם הסברים מהותיים מאת: ארמין פלש. גלנטה, 1914.
* משלי. הסברים למשלי שלמה: מדריך לחיים דתיים-מוסריים, מוהאץ, 1935.

עבודות אחרות: הרב וקהילתו. בתוך: ספר הזיכרון. לכבוד משה לייב בלוך. מנהלו הראשון של בית המדרש לרבנים בבודפשט, חוקר התלמוד וספרות המדרש. הספר הוכן על ידי תלמידיו לרגל יום השנה התשעים לחייו. בודפשט, 1905.

## לקריאה נוספת
* לקסיקון יהודי הונגרי. 1929. עורך פטר אויווארי. ארמין פלש
* דר' ארמין פלש. לזכרו
* גזה פטריק: ארמין פלש - Arcanum
* יוז'ף סיניאי: חייהם ויצירותיהם של סופרים הונגרים.
## קישורים חיצוניים
* דרשתו של הרב ארמין פלש בספריה הלאומית של ישראל

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:נספי השואה
קטגוריה:רבנים שנספו במחנה ההשמדה אושוויץ
קטגוריה:רבנים נאולוגים
קטגוריה:ילידי 1865
קטגוריה:הונגרים שנפטרו ב-1944
.cw

**** הוא הדומיין של קוד המדינה באינטרנט (ccTLD) בקוראסאו.

הוא נוצר בעקבות ההחלטה ב־15 בדצמבר 2010 של סוכנות התחזוקה ISO 3166 להקצות את CW כקוד אלפא -2 ISO 3166-1 לקוראסאו.

החלטה זו התקבלה בעקבות מעמדה החדש של קוראסאו כמדינה אוטונומית בממלכת הולנד ב -10 באוקטובר 2010. אוניברסיטת קוראסאו, שכבר הייתה נותנת החסות עבור  הוגדרה כארגון נותן החסות. רישום של תחומי  זמין החל מ-1 בפברואר 2012.

נכון לעכשיו, אתרים רבים בקוראסאו עדיין משתמשים ב- ccTLD של האנטילים ההולנדיים לשעבר, . דומיינים מ- יוכלו לעבור ל-  (Sint Maarten) או , תלוי היכן הם נמצאים.

## ראו גם
* אינטרנט בהולנד
* 
* 

## קישורים חיצוניים
* 
* 

## הערות שוליים

קטגוריה:סיומות אינטרנט למדינות
קטגוריה:קוראסאו
קטגוריה:הולנד: תקשורת
.cy

**** הוא סיומת האינטרנט (ccTLD) בקפריסין. ההרשמה מוגבלת לתושבי קפריסין או לחברות וארגונים הרשומים בממשלה שם; מספר הרישום האישי או העסק נדרש ברישום. קיימות מגבלות נוספות לגבי תת-דומיינים שונים, אך **.com.cy** אינה מוגבלת לגופים קפריסאים.

## תחומים בדרגה שנייה
* **ac.cy** - מוסדות אקדמיים ומחקר.
* **net.cy** - ספקי שירותי אינטרנט או רשת.
* **gov.cy** - מוסדות ממשלתיים.
* **org.cy** - לא עבור ארגוני רווח.
* **pro.cy** - ארגונים מקצועיים.
* **name.cy**
* **ekloges.cy** - ארגונים או אנשים הקשורים לבחירות.
* **tm.cy** - סימנים מסחריים רשומים רשמית.
* **ltd.cy** - חברות פרטיות וציבוריות.
* **biz.cy** - כל חברה רשומה אחרת.
* **press.cy** - ארגונים וגופים הקשורים לעיתונות.
* **parlament.cy** - פרלמנט קפריסין וגופים קשורים.
* **com.cy** - גופים מסחריים (רישום בלתי מוגבל לגופים קפריסאים).
* **centralbank.cy** - הבנק המרכזי של קפריסין.
* **mil.cy** - משרד הביטחון.

## קישורים חיצוניים
* 
* 
* 

קטגוריה:סיומות אינטרנט למדינות
קטגוריה:קפריסין
.td

**** היא סיומת האינטרנט בצ'אד, שהועמדה לשימוש בשנת 1997.

היא מנוהלת על ידי NIC. TD ועל ידי אג'נס דה פיתוח טכנולוגיות לאינפורמציה ותקשורת (Agence de Développement des Technologies de l'Information et de la Communication) .

## רישומים
נכון ליום 22 בינואר 2015, רשומים 2,000,000 דומיינים .td.

## תחומים מדרגה שנייה
ההרשמות מתבצעות ישירות בין הרמה השלישית מתחת לדומיינים ברמה השנייה: 
* **.presid.td**
* **.gouv.td**
* **.com.td**
* **.org.td**
* **.nat.td**
* **.tourism.td**
* **.info.td**
* **.net.td**
* **.sante.td**
* **.edu.td**
* **.agri.td**
* **.ordr.td**

## ראו גם
* אינטרנט בצ'אד

## קישורים חיצוניים

* 
* 
* חברת האינטרנט - צ'אד

## הערות שוליים

קטגוריה:סיומות אינטרנט למדינות
קטגוריה:צ'אד
ארמין פלש (רופא)

**ארמין פלש** (בהונגרית: **Flesch Ármin**; אסלו, 17 במאי 1878 – בודפשט, 22 במרץ 1953) היה רופא (MD), רופא ילדים, גם בעל תואר דוקטור (PhD). הוא אביו של רופא העור והפרופסור באוניברסיטה פטר פלש.

## ביוגרפיה
ארמין פלש נולד במשפחה יהודית כבנם של פנחס פלש ושל ריזי (תרזיה) פריד. הוא החל את לימודיו בפקולטה לרפואה של אוניברסיטת בודפשט (כיום אוניברסיטת אטווש לוראנד) וקיבל תואר דוקטור לרפואה בשנת 1902. באותה שנה החל את הקריירה שלו כרופא ילדים בבית החולים לילדים שטפניה. כרופא הילדים עבד כאחד מעמיתיו הקרובים ביותר של יאנוש בוקאי, רופא הילדים הידוע ביותר בהונגריה של התקופה, במרפאת הילדים ובבית החולים הקשור למרפאת הילדים. על מנת להרחיב את הידע שלו ניסה לבקר במוסדות הילדים המפורסמים ביותר בתקופתו. בשנת 1907 ערך מסע לימודי לחו"ל במכון צ'רני ופינקלשטיין, אשר היה חלוץ במחקר בנושא תזונת תינוקות והפרעות אכילה. לאחר שחזר להונגריה, המשיך בעבודתו הקלינית ומונה למרצה באוניברסיטה בשנת 1912 ובשנת 1913 הוחלט למנותו כמרצה בכיר באוניברסיטה לפתולוגיה ולרפואה של מחלות תינוקות. בשנת 1916 מונה לרופא ראשי במכון בודפשט למקלט הילדים הממלכתי. הוא נשאר שם עד 1926 ואז הוזמן כרופא הראשי של בית חולים עצמאי לילדים שהוקם בבודפשט. פתיחת בית החולים החדש הזה (בית חולים לתינוקות וילדים ברחוב מדאראש) התקיימה רק בסוף שנת 1929 בגלל קשיים כלכליים. מאותו יום ועד 31 בדצמבר 1943 הוא היה מנהל בית החולים והרופא ראשי של המחלקה לרפואת תינוקות וילדים. הוא פרש עם כניסתם לתוקף של חוקי הגזע האנטי יהודיים ובמיוחד החוק היהודי השני והחוק היהודי השלישי. הוא שרד את השואה ואחרי מלחמת העולם השנייה, ככל שבריאותו הרעועה אפשרה, המשיך לעבוד כרופא ילדים. הוא לא יכול היה לחזור לבית החולים ברחוב מדאראש מכיוון שזה נפגע קשות במהלך המלחמה ושיקומו לא הושלם עד 1947. מוקדם יותר באותה השנה הוא עמד בראש משלחת הרפואה ההונגרית לקונגרס הילדים הבינלאומי בניו יורק.

את עשרות שנות ניסיונו ברפואת ילדים כרופא הראשי של מרפאת רחוב שאנדור פטרפי הוא העמיד לרשות "שירותי בריאות ילדים בבירת הונגריה". בתפקיד זה הוא מצא גם דרכים ללמד רופאים צעירים, להגדיל את הידע המקצועי שלהם ולפתח את חשיבתם הרפואית. עבודתו זכתה בתואר פרופסור באוניברסיטה ולאחר מכן בפרס "רופא מעוטר". הוא מילא את תפקיד נשיא סקציית רפואת ילדים בהונגריה.

אשתו הייתה מריאנה אדלר, איתה התחתן ב-14 באוקטובר 1913 בבודפשט.

## הנצחה
### פרס פלש ארמין
פרס שייסד נכדו של ארמין פלש, פטר פרנק. הפרס פתוח לרופאי ילדים בבתי חולים ציבוריים או במרפאה אוניברסיטאית, ללא קשר לגילו, שמלבד עבודות הריפוי היומיומיות המצטיינת שלו, מבצע פעילות מדעית בעלת שם בינלאומי בכל תחום של רפואת הילדים ופועל למען העניים ומוכי גורל.

### פלש ארמין קז
ברובע 13 בבודפשט מרחב הציבורי (פסז') נושא את שמו.

## עבודותיו
* Anämien in Kindesalter (ברלין, 1909)
* ספר לימוד לרפואת ילדים (מהדורה רביעית, בודפשט, 1925)

## פרסים
* רופא מעוטר

## לקריאה נוספת
* לקסיקון ביוגרפי הונגרי. עורכת ראשית אגנש קניירש.
* לקסיקון יהודי הונגרי. 1929. עורך פטר אויווארי. ארמין פלש.
* ארמין פלש (1878-1953) (2002) רפואת ילדים, כרך 53, מספר 1
* פאל קמני: ארמין פלש (28 במאי 1978) ) שבועון רפואי, כרך 119, מספר 22

## קישורים חיצוניים

* ארמין פלש באתר Geni
* 

## הערות שוליים

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1878
קטגוריה:הונגרים שנפטרו ב-1953
נונאטאק הבל

**נונאטאק הבל** (באנגלית: **Abel Nunatak**; נהגה: **נונאטאק אייבל**) הוא המזרחי ביותר מבין שני נונאטאקים מבודדים בחצי האי טרניטי, שבצפון חצי האי האנטארקטי, בארץ גרהאם שבאנטארקטיקה.

הנונאטאק ממוקם בקצה הדרומי של עמק ברוד.

## היסטוריה
### גילוי ומיפוי הנונאטאק

הנונאטאק התגלה ומופה על ידי משלחת סקר גאולוגי מטעם סקר שטחי חסות איי פוקלנד, אשר נערכה בעונת המחקר (הקיץ האנטארקטי) 1960–1961.

### מקור השם

שמו של הנונאטאק ניתן לו על ידי סקר שטחי חסות איי פוקלנד.

השם ניתן לצד שמו של הנונאטאק הסמוך - נונאטאק קיין, ובשל קרבתו לנונאטאק זה.

שני הנונאטאקים נקראים על שם האחים התנ"כיים קין והבל.

## גאולוגיה

הנונאטאק נוצר על ידי פעילות וולקנית, כחלק מהפעילות של הקבוצה הגעשית האי ג'יימס רוס.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA435&lpg=PA435&dq=%22Abel+Nunatak%22+Antarctica&source=bl&ots=qcQGzwTdu7&sig=ACfU3U0qQ0r39to7cygJbRiG4sH6kpRQww&hl=en&sa=X&ved=2ahUKEwitmdPy1r3xAhWSmBQKHQa0BjAQ6AEwCXoECAgQAw#v=onepage&q=%22Abel%20Nunatak%22%20Antarctica&f=false Sailing Directions (planning Guide) and (enroute) for Antarctica]**, P 280

## קישורים חיצוניים
* נונאטאק הבל באתר הגאזט האנטארקטי של ממשלת אוסטרליה
* נונאטאק הבל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נונאטאק הבל
* תצלום לוויין של אזור הנונאטאק, תוך סימון אתרים נוספים באזור באתר copernix

## הערות שוליים

הבל
.tc

**** היא סיומת האינטרנט (ccTLD) באיי טרקס וקייקוס. מכיוון ש- TC מייצג גם את *Türkiye Cumhuriyeti* (הרפובליקה של טורקיה), הדומיין משמש גם אתרים טורקיים מסוימים. הסיומת .tc נרשמה בינואר 1997.

## תחומים מדרגה שנייה
בנוסף לתחומי ה-.tc הישירים שמציע הרישום, יש גם מגוון קטן של תחומים מדרגה שנייה:

* **.com.tc**
* **.net.tc**
* **.org.tc**
* **.pro.tc**

## ראו גם
* .uk

## קישורים חיצוניים

* 
* אתר רישום תחום .tc

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סיומות אינטרנט למדינות
קטגוריה:הממלכה המאוחדת: אינטרנט
The Song of Singing

**The Song of Singing** הוא אלבום הסולו השישי של מוזיקאי הג'אז האמריקאי צ'יק קוריאה, שיצא בשנת 1971 על ידי חברת התקליטים Blue Note Records. האלבום מכיל 5 קטעים שנכתבו בידיי חברים שונים בהרכב הטריו של קוריאה, שהורכב מדייב הולנד ובארי אלטשול, וקטע אחד שהוא גרסת כיסוי לשיר "Nefertiti" מאת ויין שורטר.

אלבומו הקודם של קוריאה, "השמש", יצא לאור רק ביפן, בשנת 1970. לכן טכנית, זהו למעשה אלבומו החמישי של קוריאה בארצות הברית.

קוריאה, הולנד ואלטשול, המנגנים באלבום, הכירו קודם לכן כשלושה מתוך ארבעת חברי להקת Circle , יחד עם אנתוני ברקסטון.

מרבית שירי האלבום מנוגנים בסגנון ג'אז חופשי וכוללים בעיקר אלתורים, משקלים לא אופייניים וסטיות מקצביות ספונטניות למראה. כדי לשמור על איזון, באלבום כמה יצירות סטנדרטיות יותר, שנכתבו בצורה מסודרת על ידי קוריאה או הולנד. למעשה, היצירה היחידה באלבום שלא נכתבה על ידי קוריאה או הולנד, או מאולתרת על ידי השלישייה, היא "Nefertiti" של וויין שורטר, הנחשבת כיום כסטנדרט ג'אז.

## רשימת השמעה

# 

## משתתפים

* צ'יק קוריאה - פסנתר, קלידים
* דייב הולנד - גיטרה בס
* בארי אלטשול - תופים, כלי הקשה

## קישורים חיצוניים

## הערות שוליים

קטגוריה:צ'יק קוריאה
כריס מייסון

**כריס מייסון** (באנגלית: **Chris Mason**,  14 בפברואר 1991) הוא שחקן קולנוע וטלוויזיה בריטי.

## ביוגרפיה
מייסון נולד בליברפול, אנגליה וגדל בברודגרין , מרזיסייד. יש לו שני אחים. 

## קריירה
### טלוויזיה
מייסון ערך את הופעת הבכורה שלו בטלוויזיה בסדרת הדרמה המשפטית, "צדק" בשנת 2011. באותה שנה גילם את סטיב מקיואן בסדרת הטלוויזיה "הדהיות" לצד טום אליס.

בשנת 2017 גילם מייסון את ליאו האמפריס בעונה האחרונה של סדרת הטלוויזיה ברודצ'רץ'.  

### קולנוע
בשנת 2014, מייסון גילם את ריי / ראלף סרקוזי בסרט "האקדמיה לערפדים".  בשנת 2015 שיחק בסרט הקולנוע "אגדת האחים קריי" בכיכובו של טום הארדי.

בשנת 2016 הוא כיכב בסרט הקצר "Wonderkid".

## חיים אישיים
מייסון מתגורר בלוס אנג'לס. הוא התחתן עם השחקנית האמריקאית ספנסר לוק בנובמבר 2017.   ב -10 ביולי 2020 אשתו ספנסר לוק ילדה את בתם מונרו.

## פילמוגרפיה

## קישורים חיצוניים

## הערות שוליים

קטגוריה:ליברפול: אישים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1991
קרלה דיאז

**קרלה דיאז מחייה** (בערבית: **Carla Díaz Mejía**; נולדה ב-19 ביולי 1998) היא שחקנית ספרדייה, אשר זכתה להצלחה עולמית בזכות השתתפותו בסדרה "אליטה".

## ביוגרפיה וקריירה
קרלה דיאז נולדה ב-19 ביולי 1998 וגדלה במדריד, ספרד. הוריה ניהלו בית ספר לריקודים, ולכן היא עסקה בריקודים מאז שהייתה צעירה. בשנת 2007, כשהייתה בת 9, החלה דיאז את קריירת המשחק שלה, כאשר הופיעה במספר פרסומות טלוויזיה. היא קיבלה את תפקידה הראשון בסדרת המסתורין *Punta Escarlata*, אף על פי שבסופו של דבר הוצאת הסדרה נדחתה לשנת 2011. היא גם כיכבה כצעירה מבין ארבע האחיות לובו ב"ארץ הזאבים" (2010–2014), כצעירה מבין האחים בן ברק ב"הנסיך" (2014–2016) וכצעירה מבין שש האחיות סילבה ב"שש אחיות"(2015–2017). בהמשך, הודיעה נטפליקס כי קרלה דיאז תשתתף בעונה הרביעית של סדרת הטלוויזיה המצליחה "אליטה".

## פילמוגרפיה
### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ספרדיות
קטגוריה:שחקני קולנוע וטלוויזיה ספרדים
קטגוריה:שחקניות ילדות ספרדיות
קטגוריה:רקדנים ספרדים
קטגוריה:רקדניות ספרדיות
קטגוריה:ספרדים שנולדו ב-1998
קטגוריה:ספרדיות שנולדו ב-1998
אשלי צ'ארלס

**אשלי צ'ארלס** (באנגלית: **Ashley Charles**; נולד ב-15 בספטמבר 1999) הוא שחקן תיאטרון, קולנוע וטלוויזיה אנגלי.

## ביוגרפיה
צ'ארלס נולד וגדל בניו פורסט, המפשייר בדרום הממלכה המאוחדת.

## קריירה
בשנת 2013 לוהק לסדרה "מלכה לבנה". באותה שנה הוא הופיע כאורח בסדרה "ממלכה" שם גילם את המשרת קולין, שמנהל מערכת יחסים עם ליידי לולה אחת מחברותיה וגברותיה הטובות של מרי. קולין נהרג על ידי סבסטיאן "בש" מפואטייה.

בשנת 2014 גילם את ג'סי זקלוס, בסרט הקולנוע "האקדמיה לערפדים", לצד השחקנים אולגה קורילנקו, ג'ואלי ריצ'רדסון וגבריאל ביירן.

בשנת 2015 הוא הופיע כאורח בפרק הרביעי של העונה הראשונה בסדרת המתח "X Company" שם גילם את טוראי וולטר, שצריך להציל אותו לאחר שהמטוס שלו התרסק במהלך מבצע.

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1999
A.R.C.

**** הוא האלבום השביעי של המוזיקאי האמריקאי צ'יק קוריאה, והאלבום השני של הרכב הטריו של קוריאה, הכולל אותו כפסנתרן מוביל, הקונטרבסיסט דייב הולנד והמתופף בארי אלטשול, שהוקלט ויצא בשנת 1971 על ידי חברת ההקלטות ECM. השלישייה פרסמו אלבום ראשון בהובלתו של קוריאה בשנה הקודמת, שנקרא "The Song of Singing. כותרת האלבום היא ראשי תיבות של הביטוי "affinity, reality, communication" ("זיקה, מציאות, תקשורת"), מונח מסיינטולוגיה, תחום שלמד קוריאה באותה תקופה.

## קבלה

בסקירה באתר AllMusic שפרסם סקוט יאנאו הוא העניק לאלבום 4 כוכבים מתוך חמש, באומרו: "תקליט זה מביא את הפסנתרן צ'יק קוריאה, הבסיסט דייב הולנד והמתופף בארי אלטול בתקופה הקצרה שבה ניגנו לצד אנתוני ברקסטון ברביעיית האוונגרד המשובחת שלהם, Circle. המוזיקה שמופיעה בסט זה אינה חופשית לגמרי כמו המוזיקה שיצרו כחלק מ-"Circle", אך לעיתים קרובות חוקרת את הז'אנר עד מאוד [...] אלבום מאוד בר-חיים של ג'אז הרפתקני, שהוקלט חודשים ספורים לפני שקוריאה שינה כיוון".

## רשימת רצועות

: 

## משתתפים
* צ'יק קוריאה - פסנתר
* דייוויד הולנד - קונטרבס
* בארי אלטשול - תופים, כלי הקשה

## קישורים חיצוניים

## הערות שוליים

קטגוריה:צ'יק קוריאה
פתחיה מרדכי בירדוגו

הרב **פתחיה מרדכי בירדוגו** (ה'תקכ"ד 1764 - י"ז באדר ה'תק"ף 1820) היה דיין מקנס ומחשובי חכמי העיר בשלהי המאה ה-18 ובראשית המאה ה-19. מחבר הספרים 'שו"ת נופת צופים' ו'פתוחי חותם'.

## קורותיו
נולד לרבי יקותיאל בירדוגו בשנת ה'תקכ"ד בן לשושלת רבנים בעיר. נקרא בשם 'מרדכי' על שם סבו המרבי"ץ, ולימים כשנחלה נוסף לו השם 'פתחיה'. התמנה לדיין עוד בחיי אביו. לעיתים פסקי דינו עברו את ביקורתו החיובית של אביו. ישב בדיינות יחד עם דודו רבי רפאל בירדוגו ורבי ברוך טולידאנו. הרבה להסתמך על פסקי דין של אביו, ולעיתים חלק על דודו רבי רפאל, תוך שהוא מביא לשיטתו סימוכין מאביו. אף על פי כן, במקום שהיה נראה לו אחרת מאביו היה חולק עליו תוך בקשת מחילה. הוסיף ללמד תלמידים והשיב לתלמידיו על שאלות רבות שהתקשו בתלמוד והלכה. התווכח בנושאי אמונה ופילוסופיה עם גוי מוסלמי משכיל, וניצח בוויכוח. כמו כן ביסס את מנהג אכילת החגבים, ויצא כנגד דעת רבי חיים בן עטר שפקפק על המנהג.

אחיו הצעיר הוא רבי יעקב בירדוגו אב בית הדין מקנס שהיה לתלמידו.

נפטר בגיל 57 בי"ז אדר ה'תק"פ (1820) הותיר את בנו יחידו מאיר, שנרצח עם אשתו בידי ערבי ללא בנים ובנות.
## חיבוריו
* **שו"ת נפת צופים** - על ארבעת חלקי השולחן ערוך. (יצא לאור לראשונה בשנת ה'תרצ"ח בקזבלנקה, ובמהדורה חדשה בית שמש ה'תשע"ה).
* **פתוחי חותם ** - חידושים על הש"ס. (ירושלים תש"מ). חלק מחידושיו עדיין מצויים בכתבי יד.

## ראו גם
* רבי יקותיאל בירדוגו
* רבי יעקב בירדוגו

## הערות שוליים

קטגוריה:מקנס: רבנים
קטגוריה:פרשני התלמוד
קטגוריה:דיינים
קטגוריה:מחברי ספרי שו"ת
פתחיה מרדכי
קטגוריה:ילידי 1764
קטגוריה:נפטרים ב-1820
עבדל נאדר

**עבדל רחמן נאדר** (בערבית: **عبد الرحمن نادر**; באנגלית: **Abdel Nader**; נולד ב-25 בספטמבר 1993) הוא כדורסלן עבר מצרי-אמריקאי, ששיחק בקבוצת פיניקס סאנס מליגת ה-NBA, בעמדת הסמול פורוורד.

## קריירת מכללות
נאדר נולד באלכסנדריה שבמצרים, ובגיל 4 עבר עם משפחתו לשיקגו, אילינוי. בין השנים 2011–2013 למד ושיחק באוניברסיטת צפון אילינוי, וב-3 השנים הבאות למד באוניברסיטת המדינה של איווה. בעונתו האחרונה בליגת המכללות הפך לאחד השחקנים הבולטים של ה"סייקלונס", לצד ג'ורג' ניאנג ומונטיי מוריס, ורשם ממוצעים של 12.9 נקודות ו-5.0 ריבאונדים למשחק.

## קריירת משחק מקצועית
בדראפט ה-NBA 2016 נבחר נאדר על ידי בוסטון סלטיקס, בבחירה ה-58. מכיוון שלא זכה לחוזה בקבוצה, הצטרף נאדר לקבוצת הבת של הסלטיקס מליגת הפיתוח של ה-NBA – מיין רד קלאוס. לאורך אותה עונה היה הקלעי המוביל של הקבוצה, עם 21.3 נקודות בממוצע למשחק, ובסיומה זכה בתואר "רוקי העונה".

לקראת עונת  חתם על חוזה ל-4 עונות בבוסטון סלטיקס.

ביולי 2018 הועבר בטרייד לאוקלהומה סיטי ת'אנדר, במדיה שיחק בשתי העונות הבאות. ב-28 בנובמבר 2019 קלע שיא קריירה של 23 נקודות במשחק מול פורטלנד טרייל בלייזרס.

בנובמבר 2020 הועבר עם כריס פול בטרייד לפיניקס סאנס, תמורת קלי אוברה, ריקי רוביו, טיי ג'רום, ג'יילן לקיו ובחירת דראפט עתידית.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:מהגרים ממצרים לארצות הברית
קטגוריה:אלכסנדריה: אישים
קטגוריה:כדורסלני אוניברסיטת המדינה של איווה
קטגוריה:בחירות דראפט של בוסטון סלטיקס
קטגוריה:כדורסלני מיין סלטיקס
קטגוריה:כדורסלני בוסטון סלטיקס
קטגוריה:כדורסלני אוקלהומה סיטי ת'אנדר
קטגוריה:כדורסלני פיניקס סאנס
קטגוריה:אמריקאים שנולדו ב-1993
מקלארן 720S

**מקלארן 720s** (באנגלית: **McLaren 720s**) היא מכונית ספורט במרכב קופה, בעלת שני מקומות ישיבה, שמיוצרת על ידי מקלארן אוטומוטיב משנת 2017. היא הוצגה בתערוכת הרכב הבינלאומית של ז'נבה במרץ 2017. היא מחליפת המקלארן 650s.

## עיצוב
העיצוב החיצוני והפנימי הוא עיצוב GT, פנסי הלד מסתירים כונסי אוויר, תכונות עיצוב רבות "נלקחו" ממקלארן F1, כדוגמת הדלתות הנפתחו באלכסון כלפי מעלה.

## מפרט טכני
היא כוללת מנוע בנזין V8 צילינדרים בנפח 4.0 ליטר טווין טורבו המספק כ-720 כ"ס ב-7,500 סל"ד ומומנט מרבי של 78.5 קג"מ ב-5,500 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.9 שניות ותוך 7.8 שניות מ-0 ל-200 קמ"ש. ומגיעה למהירות מרבית של 341 קמ"ש.

## גרסאות
### מקלארן 720s GT3
גרסת המירוץ שיועדה להתחרות באליפות העולם ב-GT3 של ה-FIA. היא כוללת את אותו מנוע אך תיבת ההילוכים היא תיבת הילוכים רציפה בעלת שישה הילוכים. כמו כן עברו המתלים כיול חדש המתאים למרוצים, העיצוב השתנה במעט, הוסרו רכיבים שאינם חיוניים, ונוספה כנף אחורית גדולה. היא הוצגה באוגוסט 2018

### מקלארן 720s ספיידר
היא גרסת הגג הנפתח לגרסה הבסיסית, היא המתחרה של מקלארן לפרארי 488 ספיידר. הגג עשוי מסיבי פחמן וזמן פתיחתו אורך 11.0 שניות וניתן לפותחו ממהירות של 50 קמ"ש ועד 325 קמ"ש. היא כוללת את אותו המנוע וביצועיו. היא הוצגה בדצמבר 2018

### מקלארן 765LT

ה-765LT היא גרסה מיוחדת של הגרסה הבסיסית הכוללת את אותו מנוע אך כאן הוא מספק 765 כ"ס ומומנט מרבי של 81.5 קג"מ. התאוצה אורכת 2.8 שניות והמהירות עומדת על 330 קמ"ש. מערכת הפליטה בעלת ארבעה פתחים, וכנף אחורית גדולה הנפתחת ונסגרת באופן חשמלי. העיצוב החיצוני והפימי חד יותר. היא הוצגה במרץ 2020.

## גלריה

קובץ:2018 McLaren 720S front, Hagerty 6.1.19.jpg|מבט קדמי
קובץ:Balfe Motorsport McLaren 720S.jpg|גרסת ה-GT3
קובץ:2019 McLaren MSO 720S Spider.jpg|גרסת הגג הנפתח (ספיידר)
קובץ:2020 McLaren 765LT 4.0.jpg|גרסת ה-765LT
קובץ:2017-03-07 Geneva Motor Show 1142.JPG|פנים המכונית


## קישורים חיצוניים

* 
* מפרט טכני מלא, באתר מקלארן.

## הערות שוליים

720s
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2017
אלפרד גרסיה

**אלפרד גרסיה קסטילו** (בספרדית: **Alfred García Castillo**; נולד ב-14 במרץ 1997) הוא זמר-יוצר ספרדי. ייצג את ספרד באירוויזיון 2018 בליסבון, פורטוגל, לצד אמייה רומרו, עם השיר "Tu canción", והגיע למקום ה-23.

## ביוגרפיה
גרסיה נולד ב-14 במרץ 1997 באל פראט דה לוברגאט, קטלוניה. בגיל שבע הוא החל באימוני פיתוח קול וטרומבון. גרסיה הוא גם גיטריסט, מתופף וקלידן אוטודידקט. במסגרת הכשרתו המוזיקלית הוא שר גם ב"אוניו פילהרמוניקה דל פראט". גרסיה לומד לתואר בתקשורת אור-קולית, וכן לתואר גבוה יותר במוזיקה וג'אז ובלימודי מוזיקה מודרנית ב-Taller de Músics, בית ספר למוזיקה בברצלונה.

## קריירה
### 2012–2016: תחילת הקריירה
בגיל חמש עשרה הוציא גרסיה את האלבום *Beginning* באופן עצמאי. בגיל שבע עשרה, בזכות הפרויקט המוזיקלי "La Capsa", הוא הקליט את הסינגל הראשון שלו "She Looks So Beautiful", שנכתב על ידו והופק על ידי המוזיקאי הארגנטינאי אסטבן גרסיה. הסינגל זכה בפרס הקהל בפסטיבל קארה-בי בברצלונה. גרסיה הוציא גם סרט מוזיקלי קצר, בשם "A Free Christmas Story".

בשנת 2016 השתתף גרסיה בעונה הרביעית של תוכנית הכישרונות "La Voz", הגרסה הספרדית של The Voice. הוא ביצע את השיר "Waiting on the World to Change" של ג'ון מאייר בשלב האודישנים העיוורים, אך איש מהשופטים לא בחר בו. כמו כן, באותה שנה גרסיה הוציא באופן עצמאי את האלבום האקוסטי *Inblack (Volume One)*.

### 2017–2018: ''Operación Triunfo'' ותחרות האירוויזיון
[ממוזער| אמייה ואלפרד בהופעה במדריד לקראת [אירוויזיון 2018]]
ב-2017 גרסיה השתתף באודישנים של תוכנית המציאות "Operación Triunfo" . ב-23 באוקטובר 2017, הוא נבחר ל"אקדמיה" של התוכנית. ב-29 בינואר 2018, במהלך השידור החי המיוחד של התוכנית, "Gala Eurovisión", הוא נבחר על ידי הצופים לייצג את ספרד באירוויזיון 2018 יחד עם חברתו דאז, אמייה רומרו, עם השיר "Tu canción". בגמר התוכנית שהתקיים ב-5 בפברואר 2018, גרסיה סיים במקום הרביעי.

אמייה ואלפרד הופיעו כשיר השני בסדר ההופעה בגמר האירוויזיון, שהתקיים ב-12 במאי 2018 בליסבון, פורטוגל. הם הגיעו למקום ה-23 מתוך 26 המדינות המשתתפות, עם 61 נקודות: 43 מחבר השופטים ו-18 מהקהל.

### 2018–2019: ''1016''
ממוזער| אלפרד בהופעה בפסטיבל Arenal Sound, 2019
יומיים לאחר שחזר מהאירוויזיון, החל גרסיה להקליט את אלבום האולפן הראשון שלו, *1016*, עם חברת התקליטים הגדולה יוניברסל מיוזיק ספרד. לקראת יציאת האלבום ערך גרסיה בקיץ 2018 סיבוב הופעות ברחבי ספרד בשם **. בנוסף, ב-29 ביוני 2018 גרסיה השתתף במופע צדקה מיוחד של "Operación Triunfo 2017" באצטדיון סנטיאגו ברנבאו במדריד, והופיע כאורח בהופעות של דויד ביסבל ו-Love of Lesbian  בין היתר.

הסינגל הראשון מתוך האלבום, "De la Tierra hasta Marte", יצא לאור ב-5 בדצמבר 2018. האלבום יצא לאור ב-14 בדצמבר 2018 והגיע למקום השני במצעד האלבומים הספרדי. עבור קידום האלבום, גרסיה יצא לסיבוב ההופעות *1016*, שהחל ב-28 בפברואר 2019 והסתיים ב-9 בנובמבר 2019.

### 2021: אלבום חדש
לאחר הפסקה של שנה, ב-15 בינואר 2021, הוציא גרסיה את "Los Espabilados", שיהיה גם הסינגל הראשון מתוך אלבום האולפן העתידי שלו וגם שיר הנושא לסדרה "Alive and Kicking"  של שירות .

## דיסקוגרפיה

; אלבומים
* 2012: *Beginning*
* 2016: *Inblack (Volume One)*
* 2018: *1016*

## פרסים ומועמדויות

## קישורים חיצוניים
* 

## הערות שוליים

קטגוריה:זמרים ספרדים
קטגוריה:נציגי ספרד באירוויזיון
קטגוריה:משתתפי אירוויזיון 2018
קטגוריה:ספרדים שנולדו ב-1997
מיכאל טל (נוירוביולוג)

**מיכאל טל** (נולד ב-24 בפברואר 1947) הוא פרופסור אמריטוס לנוירוביולוגיה רפואית בפקולטה לרפואה ורפואת שיניים של האוניברסיטה העברית בירושלים. כיהן כיו"ר הוועדה האתית העליונה למחקרים בהם מעורבים בני אדם, יו"ר ועדת הוראה, נשיא האגודה הישראלית לכאב.

## ביוגרפיה
מיכאל טל נולד בכפר נווה יעקב ב-1947, בן לעליזה והרב ד"ר שלמה טל, ובמלחמת השחרור פונה משם עם הוריו לשכונת בית וגן בירושלים. סיים לימודיו בבית הספר היסודי "נווה עציון" והמשיך את לימודיו בישיבת קול תורה בבית וגן ירושלים. התגייס לנח"ל עם גרעין שח"ל לטירת צבי והשתחרר בדרגת סגן לאחר שירותו כמדריך בבית הספר לקצינים. במילואים שירת בסיירת הירושלמית. סיים את לימודיו כדוקטור ברפואת שיניים (DMD) בשנת 1975, את השתלמות הפוסט-דוקטורט עשה באוניברסיטת קליפורניה בלוס אנג'לס (UCLA) בשנים 1976–1978, שם קיבל תואר מוסמך בביולוגיה אוראלית. בוגר קורס ניהול עסקי בכיר באוניברסיטה העברית (1995).

בשנת 1978 עם חזרתו מהפוסט דוקטורט הצטרף כמרצה למחלקה לאנטומיה (כיום המחלקה לנוירוביולוגיה רפואית) והקים את מעבדת המחקר בראשותו. בשנת 2005 מונה לפרופסור מן המניין. היה מדען אורח באוניברסיטת קליפורניה בלוס אנג'לס (1984–1985, 1991–1992), באוניברסיטת מרילנד בבולטימור (2000), בבית החולים ג'ונס הופקינס בבולטימור (2008) ובמכונים הלאומיים לבריאות בבת'סדה מרילנד (2011).

כיהן כנשיא האגודה הישראלית לכאב (2001–2004), כראש המרכז לחקר הכאב באוניברסיטה העברית (2008–2015), ראש החוג לנוירוביולוגיה (מדעי העצב) בפקולטה לרפואה (2006–2008), יו"ר הוועדה האתית העליונה למחקרים בהם מעורבים בני אדם (2011–2015), דירקטור בקופת התגמולים של האוניברסיטה העברית (2011–2016) ויו"ר ועדת הוראה בפקולטה לרפואת שיניים (1999–2005).

טל נשוי לחנה לבית שטיינברג ואב לארבעה ילדים.

## מחקרו העיקרי
מחקרו של פרופ' מיכאל טל מתמקד במנגנונים עצביים של כאב כרוני. מחקריו פענחו את המנגנון הפיזיולוגי האחראי לכאב מתמשך וכרוני המתפתח לאחר פציעה קשה או קטיעה של איבר. עד אז הייתה תעלומה, הכיצד ייתכן שישנה תחושה של כאב באיבר שנקטע או לאחר החלמה מניתוח, לאחר שהעצב עם חיישני הכאב נותקו ממערכת העצבים המרכזית? טל הראה שהתפתחות אב-נורמאלית של פרצי יריות של פוטנציאלי פעולה במקום הגדם או החתך או בגוף תא העצב התחושתי בפריפריה, מהווים את התשדורת למערכת העצבים המרכזית המתפרשת במוח ככאב מתמשך. מנגנון זה התקבל והיום הוא אבן יסוד בהבנת תהליך הכאב הכרוני. מחקריו פורסמו בכתבי עת בתחום הכאב. הוא העמיד תלמידים רבים שסיימו במעבדתו תוארי מוסמך ודוקטור. בכיר תלמידיו פרופ' אלי אליאב משמש דיקן בית הספר לרפואת שיניים ברוצ'סטר ארצות הברית.

## קישורים חיצוניים

* פרופ' מיכאל טל, באתר האוניברסיטה העברית בירושלים
* מיכאל טל, באתר PubMed 
* 
* האם הדמיה מוחית קבילה מבחינה משפטית להוכחת כאב כרוני?, אתר האגודה הישראלית לכאב
* 

קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי אוניברסיטת קליפורניה בלוס אנג'לס
קטגוריה:סגל האוניברסיטה העברית בירושלים: רפואה
קטגוריה:ישראלים שנולדו ב-1947
Piano Improvisations Vol. 1

**Piano Improvisations Vol. 1** הוא אלבום הסולו השביעי של פסנתרן הג'אז האמריקאי צ'יק קוריאה, שהוקלט ויצא בשנת 1971 על ידי חברת התקליטים הגרמנית ECM השוכנת במינכן. האלבום אינו דומה לאלבומיו הקודמים של קוריאה, שכן אלבום זה כולל במלואו רק יצירות לפסנתר שכתב וביצע. בעקבות היותו של האלבום מכיל פסנתר בלבד, הוא נקרא "Piano Improvisations" (בעברית: "אימפרוביזציות לפסנתר"). האלבום הוקלט במשך כמה ימים באוסלו, נורווגיה. ההקלטות באוסלו הובילו את קוריאה לחזור בשנית כדי להקליט אלבום נוסף הדומה לו בטיבו, אשר נקרא "Piano Improvisations Vol. 2. שני האלבומים הללו שימשו כגשר בין יצירותיו האקוסטיות והניסיוניות בלהקתו "Circle" לבין עבודתו הקלאסית והמובנית יותר עם "Return to Forever".

## רשימת השמעה

# 

## משתתפים
* פסנתר: צ'יק קוריאה
**מהנדס: יאן-אריק קונגשאוג
**מפיק: מנפרד אייכר
**צילום עטיפת האלבום: ולרי וילמר
## קישורים חיצוניים

## הערות שוליים

קטגוריה:צ'יק קוריאה
Piano Improvisations Vol. 2

**Piano Improvisations Vol. 2** הוא אלבום הסולו השמיני של המוזיקאי האמריקאי צ'יק קוריאה, שהוקלט בחודש אפריל 1971, ויצא בשנת 1972 על ידי חברת התקליטים הגרמנית ECM. האלבום מכיל אך ורק קטעים שכתב ומבצע קוריאה לבדו על הפסנתר, בדומה לאלבומו הקודם Piano Improvisations Vol. 1, המהווה המשך שלו.

האלבום יצא כתקליט על ידי חברת התקליטים הגרמנית ECM, והוקלט באוסלו שבנורווגיה במשך יומיים בלבד. צמד האלבומים יחדיו משמשים מעין גשר בין יצירותיו החופשיות והאבסטרקטיות של קוריאה בהרכבו "Circle", לבין המוזיקה היותר מלודית וקלאסית שלו בלהקתו "Return to Forever". באלבום שבע קומפוזיציות מקוריות של קוריאה לפסנתר לצד עיבודים יוצאי דופן לשירים של ויין שורטר "Masqualero" ו-"Trinkle, Tinkle" של ת'לוניוס מונק.

על כריכתו האחורית של האלבום נדפס ציטוט של קוריאה על היצירות:

.

האלבום הגיע למקום ה-33 במצעד ה"בילבורד ג'אז אלבומס", מה שהופך אותו לאלבום הסולו הראשון של קוריאה שנכנס לרשימת הבילבורד.

## רשימת השמעה

# 

## קישורים חיצוניים

## הערות שוליים

קטגוריה:צ'יק קוריאה
יחסי אורוגוואי – ניו זילנד

**יחסי אורוגוואי–ניו זילנד** הם היחסים הדיפלומטיים הרשמיים שבין **[[אורוגוואי|הרפובליקה האוריינטלית של אורוגוואי]]** לבין **[[ניו זילנד]]**.

## סקירה כללית

בנובמבר 2001, ראש ממשלת ניו זילנד, הלן קלארק, ערכה את הביקור הראשון באורוגוואי על ידי ראש ממשלת ניו זילנד. בנובמבר 2007 נשיא אורוגוואי, טאבארה ואסקס, ערך את הביקור הראשון אי פעם של ראש מדינה מאורוגוואי בניו זילנד.
שתי המדינות הן חברות מלאות של קבוצת קיירנס ושל האמנה לשימור משאבי חיים ימיים באנטארקטיקה.

אורוגוואי וניו זילנד היו חברות מייסדות ב-GRA בעת הקמתה בשנת 2009.
באוקטובר 2020 שר החקלאות דמיאן אוקונור ושר החקלאות והדיג באורוגוואי, קרלוס מריה אוריארטה, בירכו על השקת פרויקט בן שלוש שנים שיעמוד בבסיס גידול בעלי חיים באורוגוואי, ארגנטינה וקוסטה ריקה.

## נציגויות דיפלומטיות
* אורוגוואי מיוצגת בניו זילנד באמצעות שגרירותה בקנברה, אוסטרליה, ובנוסף מחזיקה קונסוליות כבוד בכרייסטצ'רץ' ואוקלנד.
* ניו זילנד מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטווידאו.

## הערות שוליים

קטגוריה:ערכים ללא קטגוריות פיזיות - יחסי חוץ
מוזיאון מגריט

**מוזיאון מגריט** (בצרפתית: **Musée Magritte**; בהולנדית: **Museum Magritte**) הוא מוזיאון בבריסל, בלגיה, המוקדש ליצירתו של האמן הסוריאליסטי הבלגי, רנה מגריט. זהו אחד המוזיאונים המרכיבים את קבוצת המוזיאונים המלכותיים לאמנויות יפות של בלגיה.

## על המוזיאון
המוזיאון נפתח לקהל ב־30 במאי 2009. הוא מאכלס את אחד האוספים הגדולים ביותר של אמנות סוריאליסטית בעולם.

המוזיאון שוכן במלון לוטו הנאו-קלאסי מהמאה ה־18 (בית עירוני) בכיכר המלכותית,
והוא מהווה חלק מקומפלקס אדריכלי שנבנה לאחר שרפת ארמון קודנברג ב־1731. במשך מאות שנים, בעלים רצופים הפכו אותו לבית מלון, לחנות תכשיטים ולבסוף למוזיאון.

המוזיאון מחולק לחמש מפלסים ובכל אחד מוצגת תקופה אחרת בחייו של מגריט. הוא מציג כ־200 ציורים, רישומים ופסלים מקוריים, כולל הציורים "השיבה" (The Return), "שהרזאד" (Scheherazade)
ו"אימפריית האור" ( The Empire of Light).

מיצב קבוע רב תחומי זה הוא הארכיון הגדול ביותר של מגריט, רוב העבודות הגיעו ישירות מאוסף אלמנתו של האמן, ג'ורג'טה מגריט, ומאירן המואר, שהייתה האספנית העיקרית של יצירותיו.

המוזיאון כולל גם את הניסויים של מגריט בצילום משנת 1920 ואילך ואת הסרטים הסוריאליסטיים הקצרים שהוא עשה משנת 1956 ואילך.

המוזיאון מציג עצמו גם כמרכז התייחסות עולמי לידע על האמן, ופיתח מרכז מחקר מקוון שמספק גישה מקוונת לארכיונים המתייחסים לחייו ולעבודתו של הצייר.

## קישורים חיצוניים

* 

* ציור, קולנוע, שירה, מוזיקה - רנה מגריט
* מגריט - מוזיאוניראלי

## הערות שוליים

מגריט
קטגוריה:רנה מגריט
Augustin

"**Augustin**" (בעברית: "**אוגוסטין**") הוא שיר שהוקלט על ידי הזמרת השוודית בריטה בורג. השיר ייצג את שוודיה באירוויזיון 1959 על ידי בריטה בורג, וזאת לאחר שהשיר נבחר בתחרות הקדם-אירוויזיון של שוודיה, המלודיפסטיבלן, בה הוא בוצע על ידי זמרת אחרת בשם סיב מאלמקוויסט.

## באירוויזיון
ב-11 במרץ 1959, השיר בוצע על ידי בורג באירוויזיון. השיר הושר שביעי בסדר ההופעות, לפני שווייץ ואחרי גרמניה. השיר זכה במקום התשיעי עם ארבע נקודות.

## קישורים חיצוניים

## הערות שוליים

קטגוריה:שירי 1959
קטגוריה:סינגלים מ-1959
קטגוריה:שירי אירוויזיון 1959
קטגוריה:שירי שוודיה באירוויזיון
קטגוריה:שירי מלודיפסטיבלן
קטגוריה:שירים בשוודית
Together (שיר של ראיין או'שונסי)

**Together** (בעברית: **יחד**) הוא שיר שהוקלט על ידי הזמר האירי ראיין או'שונסי. השיר ייצג את אירלנד באירוויזיון 2018.

## וידאו קליפ
הווידאו קליפ הנלווה לשיר מציג בני זוג מאותו המין, המגולמים על ידי הרקדנים המקצועיים אלן מקגראת' וקווין או'דוויר, מטיילים ורוקדים ברחובות טמפל בר, דבלין. את הסרטון ביים כריסטיאן טירני, בכוריאוגרפיה של קירן קונולי. או'שונסי אמר על הקליפ, "זה היה מדהים לראות את הסרטון מתעורר לחיים בדרכו שלו, תוך דבקות ברעיון המקורי שאהבה היא אוניברסלית ושיש רגעי מבחן בכל מערכת יחסים".

בעוד ששילוב רקדנים בקליפ היה הרעיון של או'שונסי לקליפ, הוא לא כלל בתחילה הצגה של זוג הומוסקסואלי. כשהגיע הזמן לעבוד על הסרטון, מקגראת' ואו'דוויר היו הרקדנים הטובים ביותר בדבלין, ואושונסי אמר "למה שלא שני הבחורים יעשו את הריקודים".

## באירוויזיון
ב-31 בינואר 2018 הוכרז כי או'שונסי יהיה האמן שייצג את אירלנד באירוויזיון 2018, וכי השיר ייחשף "בשבועות הקרובים". אירלנד הופיעה בחצי הגמר הראשון ב-8 במאי 2018. בסוף הערב הוכרז כי היא העפילה לגמר, בפעם הראשונה מאז אירוויזיון 2013. בגמר התחרות, השיר קיבל 136 נקודות והגיע למקום ה-16.

אלן מקגראת' וקווין או'דוויר, הרקדנים המופיעים בווידאו קליפ של השיר, שבו לגלם את תפקידם במהלך ההופעה החיה של "Together" בתחרות. הופעתם נחשבת לראשונה אי פעם בתולדות האירוויזיון אשר כוללת זוג מאותו המין. ההופעה זכתה לתמיכה ברשתות החברתיות. בשיחה עם האינדיפנדנט אמר מקגראת', "קיבלנו הודעות כה נוגעות ללב מאנשים ברחבי אירופה שאינם מחוץ לארון, או שנמצאים בארון. זה דבר נהדר מכיוון שקווין ואני היינו בנקודה הזו בחיינו בשלב כלשהו. זה נהדר שאנו יכולים להעביר מסר כל כך חיובי". או'דוויר הוסיף, "קיבלנו כל כך הרבה הודעות מאנשים שאנחנו לא מכירים, ומצעירים שאומרים כמה זה משמעותי בשבילם וכמה חשוב מה שאנחנו עושים".

הופעתה של אירלנד צונזרה במהלך שידור חצי הגמר הראשון באחת מערוצי השידור בסין משום שהופיע בה זוג הומוסקסואלי. הדבר הביא לשלילה מיידית של זכויות השידור מהערוץ לצמיתות. או'שונסי אמר בראיון ל-BBC, "הם לא התייחסו לזה בקלות ראש ואני חושב שזה צעד בכיוון הנכון, אז אני שמח על כך".

אלן מקגראת' הופיע כרקדן גם במהלך הופעתה של אירלנד באירוויזיון 2013, שהיה הפעם האחרונה בה אירלנד העפילה לגמר. ב-RTE, רשות השידור האירית, אמרו כי מקגראת' היה "קמע מזל".

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי אירלנד באירוויזיון
טרוי דומה

**טרוי דומה** (באנגלית: **Troy Dumais**, נולד ב-21 בינואר 1980) הוא קופץ למים אמריקאי בעבר. אלוף ארצות הברית וזכה במקום השלישי באולימפיאדת לונדון.

## ביוגרפיה
טרוי דומה נולד בונטורה שבקליפורניה למשפחת שחיינים וקופצי למים. הוא התאמן באוניברסיטת טקסס באוסטין. כבר בשנת 1998 הוא הגיע לאליפות העולם וזכה במקום השני בתחרות של מקפצה גמישה ממטר אחד. בעקבות ההצלחה הוא הגיע לאולימפיאדת סידני וסיים תחרות אישית במקום השישי ולצד דייוויד פיכלר במקום הרביעי בתחרות סינכרונית. באולימפיאדת אתונה הוא סיים שישי בתחרות אישית ושישי בתחרות סינכרונית ביחד עם אחיו ג'סטין דומה. גם באולימפיאדת בייגינג טרוי דומה לא הצליח להגיע למדליה. באולימפיאדת לונדון הוא קפץ לצד כריסטיאן איפסן בתחרות סינכרונית וזכה במדליית ארד.

בתחרויות אליפויות העולם טרויי דומה בנוסף למדליית כסף של שנת 1998 ובמדליית כסף וארד ב-2005 ושתי מדליות כסף ב-2009.

טרוי דומה השתתף מספר פעמים במשחקים משחקים הפאן-אמריקאיים וזכה בהם במספר מדליות כולל מדליית זהב בשנת 2007 בקפיצה סינכרונית לצד מיץ' ריצ'סון.

## קישורים חיצוניים

* סיכום תוצאות באתר איגוד אמריקאי

קטגוריה:אמריקאים ילידי קליפורניה
קטגוריה:קופצים למים אמריקאים
קטגוריה:קופצים למים אולימפיים אמריקאים
קטגוריה:קופצים למים באולימפיאדת סידני (2000)
קטגוריה:קופצים למים באולימפיאדת בייג'ינג (2008)
קטגוריה:קופצים למים באולימפיאדת לונדון (2012)
קטגוריה:בוגרי אוניברסיטת טקסס באוסטין
קטגוריה:קליפורניה: ספורטאים
קטגוריה:אמריקאים שנולדו ב-1980
בוי (כפר)

**בוי** (בהונגרית: **Buj**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית בוי קטנה עם השנים. כך, בשנת 1990 היו בעיר 1,791 תושבים ובשנת 2020 רק 1,612 תושבים.

הכפר ואזורו מיושבים לסירוגין מאז המאה ה-13.

## יהודי בוי
יהודים התיישבו בבוי באמצע המאה ה-18. רובם התפרנסו ממסחר וממלאכה. הקהילה התארגנה בסוף המאה ה-18 והקימה בית כנסת ובית עלמין.

בשנת 1938, עם פרסום "החוקים היהודיים" שנועדו להגביל את היהודים בתחומי הכלכלה והחברה, פרצו בריונים מקומיים לבית הכנסת, ניפצו את חלונותיו וחיבלו ברהיטים.

בשנת 1941 נשלחו כל הגברים היהודים עד גיל 50 לעבודות כפייה ורובם נספו. באביב 1944, לאחר כניסת הגרמנים להונגריה, הועברו היהודים לגטו ניראג'האזה. במחצית השנייה של יוני, שולחו כל יושבי הגיטו למחנה ההשמדה אושוויץ. בשנת 1944, לאחר כניסת הצבא הגרמני להונגריה, נרצחו יהודים רבים מהקהילה בשואת יהודי הונגריה.

אחרי המלחמה חזרו לכפר כמה יהודים, אבל חיי הקהילה לא חודשו.

בדף הקהילה ממפקד קהילות הונגריה כתבו התושבים שבקהילה חיים 102 חברים, מנהיג הקהילה היה שמואל שוורץ ורב הקהילה הוא אדה פריד רבה של קהילת טיסברצל.

## לקריאה נוספת
*בוי בפנקס הקהילות הונגריה, עמוד 223
*בוי, שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד עמוד 79–80. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944).

## קישורים חיצוניים

* 
* עדות ניצול שואה מבוי 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
תומאס גיירשפיכלר

**תומאס גיירשפיכלר** (בגרמנית: **Thomas Geierspichler**; נולד ב-14 באפריל 1976) הוא ספורטאי נכה אוסטרי שזכה במספר מדליות אולימפיות כולל זהב והשתתף ב-5 משחקים אולימפיאדת הנכים.

תומאס גיירשפיכלר נפגע בתאונת דרכים בשנת 1994. החל לאתאמן בגיל 22 ובשנת 1999 החל השתתף בתחרויות בין-לאומיות.

גיירשפילר השתתף לראשונה במשחקים פאראלימפיים בשנת 2000 בהם הצליח לסיים עם מדליה רק בתחרות ריצת 800 מ'. ב-2004 הוא זכה במספר מדליות כסף (בזהב זכה טושיהירו טקדה), אך בריצת 1500 מ' הוא הצליח לעבור את היפני וזכה במקום הראשון. בסך הכול באותה אולימפיאדת הנכים הוא זכה ב-5 מדליות.

ב תומאס גיירשפיכלר זכה במדליית זהב בריצת מרתון ובנוסף לכך במדליית ארד ב-800 מ'.

ב תומאס גיירשפיכלר זכה במדליית ארד ב-400 מ'.

תומאס גיירשפיכלר השתתף ב אך לא הגיע למדליה.

בנוסף למשחקים פאראלימפיים תומאס גיירשפיכלר זכה בשלוש מדליות זהב באליפויות אירופה ובמדליות כסף וארד באליפויות העולם.

במהלך הקריירה הוא קבע שיאי במספר ענפי ריצה כולל 10000 מ' ומרתון.

## קישורים חיצוניים

* נתונים מאתר פאראלימפי הבין-לאומי

קטגוריה:ספורטאי ספורט נכים
קטגוריה:אלופים פאראלימפיים
קטגוריה:אתלטים פאראלימפיים
קטגוריה:אתלטים אוסטרים
קטגוריה:אצנים
קטגוריה:רצים למרחקים בינוניים
קטגוריה:רצים למרחקים ארוכים
קטגוריה:אתלטים במשחקים הפאראלימפיים סידני (2000)
קטגוריה:אתלטים במשחקים הפאראלימפיים אתונה (2004)
קטגוריה:אתלטים במשחקים הפאראלימפיים בייג'ינג (2008)
קטגוריה:אתלטים במשחקים הפאראלימפיים לונדון (2012)
קטגוריה:אתלטים במשחקים הפאראלימפיים ריו דה ז'ניירו (2016)
קטגוריה:גרמנים שנולדו ב-1976
.gp

**.gp** היא סיומת אינטרנט מדינית (ccTLD), השייכת לגוואדלופ. סיומת אינטרנט זו נוצרה ב-1996.

באוגוסט 2019 סיומת זו חברה ב-LACTLD, העוזר בניהול סיומות אינטרנט.

## [[סיומת אינטרנט משנית|סיומות אינטרנט משניות]]
* net.gp
* com.gp
* asso.gp
* edu.gp
* org.gp

## קישורים חיצוניים

* 
* 

## הערות שוליים

קטגוריה:גוואדלופ
.pe

**.pe** היא סיומת אינטרנט מדינית (ccTLD), השייכת לפרו. סיומת אינטרנט זו נוצרה ב-25 בנובמבר 1991.

הסיומת נוהלת על ידי חברת Red Científica Peruana.

## [[סיומת אינטרנט משנית|סיומות אינטרנט משניות]]
החל מ-8 בדצמבר 2007, ניתן להירשם ישר לסיומת אינטרנט משנית.
* gob.pe - ממשלת פרו
* nom.pe - אזרחים
* mil.pe - צבא
* edu.pe - מוסדות חינוך
* sld.pe - מערכת הבריאות
* org.pe - ארגונים
* ngo.pe - ארגונים לא ממשלתיים
* com.pe - גופים מסחריים
* net.pe - ספקי רשת

## קישורים חיצוניים

* 
* 

## הערות שוליים

קטגוריה:פרו
.pr

**.pr** היא סיומת אינטרנט מדינית (ccTLD), השייכת לפוארטו ריקו. סיומת אינטרנט זו נוצרה ב-1989.

סיומת האינטרנט המשנית .pr.us, השייכת לפוארטו ריקו, כבר אינה פעילה.

במרץ 2010 השיקה רשת הרדיו הציבורית של ארצות הברית (National Public Radio - N.P.R), סיומת אינטרנט משנית מקוצרת הנקראת n.pr.

## סיומות אינטרנט משניות
* .biz.pr - עסקים
* .com.pr - חברות
* .edu.pr - מוסדות חינוך
* .gov.pr - סוכנויות הממשלה
* .info.pr - אתרים אינפורמטיביים
* .isla.pr - אזרחים
* .net.pr - ספקי רשת
* .org.pr - ארגונים
* .est.pr - סטודנטים
* .prof.pr - פרופסורים
* .ac.pr - אקדמאים

## קישורים חיצוניים

* 

## הערות שוליים

קטגוריה:פוארטו ריקו
.pf

**.pf** היא סיומת אינטרנט מדינית (ccTLD), השייכת לפולינזיה הצרפתית. סיומת אינטרנט זו נוצרה ב-1996.

ניהול הסיומת מופקד בידי הסוכנות הרגולטורית הדיגיטלית (ARN) של פולינזיה הצרפתית.

השם pf נגזר מהשם הצרפתי של פולינזיה הצרפתית - Polynésie française.

סיומת האינטרנט המשנית היחידה הנגישה לציבור היא com.pf

## קישורים חיצוניים

* 
* 

## הערות שוליים

קטגוריה:פולינזיה הצרפתית
.pg

**.pg** היא סיומת אינטרנט מדינית (ccTLD), השייכת לפפואה גינאה החדשה. סיומת אינטרנט זו נוצרה ב-1991 ונמצאת תחת חסותה של אוניברסיטת פפואה גינאה החדשה לטכנולוגיה.

ב-10 במאי 2013, הוחלט שסיומת זו היא הסיומת המדינית הרשמית של פפואה גינאה החדשה.

לסיומת זו אפשר להירשם רק מי שמתגורר או בעל אזרחות של פפואה גינאה החדשה.

## [[סיומת אינטרנט משנית|סיומות אינטרנט משניות]]
* com.pg
* ac.pg
* net.pg
* mil.pg
* gov.pg
* org.pg

## קישורים חיצוניים

* 
* 

## הערות שוליים

קטגוריה:פפואה גינאה החדשה